ระเบียบ ก.บ.ศป.

ว่าด้วยเบี้ยประชุมกรรมการและอนุกรรมการ (ฉบับที่ ๓)

พ.ศ. ๒๕๖๓

 

 โดยที่เป็นการสมควรปรับปรุงหลักเกณฑ์เกี่ยวกับเบี้ยประชุมกรรมการและอนุกรรมการ   
ให้มีความเหมาะสมยิ่งขึ้น 

 อาศัยอํานาจตามความในมาตรา ๔๑/๘ (๑๑) แห่งพระราชบัญญัติจัดตั้งศาลปกครองและ  
วิธีพิจารณาคดีปกครอง พ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติจัดตั้งศาลปกครองและ  
วิธีพิจารณาคดีปกครอง (ฉบับที่ ๙) พ.ศ. ๒๕๖๐ ก.บ.ศป. จึงออกระเบียบไว้ ดังต่อไปนี้

ข้อ ๑ ระเบียบนี้เรียกว่า “ระเบียบ ก.บ.ศป. ว่าด้วยเบี้ยประชุมกรรมการและอนุกรรมการ   
(ฉบับที่ ๓) พ.ศ. ๒๕๖๓”

ข้อ ๒[[1]](#footnote-1) ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ ๓ ให้เพิ่มบทนิยามคําว่า “คณะกรรมการตรวจสอบ” ระหว่างบทนิยามคําว่า   
“คณะกรรมการสอบสวน” และคําว่า “คณะอนุกรรมการ” ของข้อ ๓ ของระเบียบ ก.บ.ศป.   
ว่าด้วยเบี้ยประชุมกรรมการและอนุกรรมการ พ.ศ. ๒๕๖๑ 

““คณะกรรมการตรวจสอบ” หมายความว่า คณะกรรมการตรวจสอบที่ได้รับการแต่งตั้ง   
โดยคณะกรรมการบริหารศาลปกครองซึ่งมีอํานาจหน้าที่ตามหลักเกณฑ์กระทรวงการคลังว่าด้วยมาตรฐาน   
และหลักเกณฑ์ปฏิบัติการตรวจสอบภายในสําหรับหน่วยงานของรัฐ”

ข้อ ๔ ให้ยกเลิกความในบทนิยามคําว่า “กรรมการ” “เลขานุการ” และ “ผู้ช่วยเลขานุการ”   
ในข้อ ๓ ของระเบียบ ก.บ.ศป. ว่าด้วยเบี้ยประชุมกรรมการและอนุกรรมการ พ.ศ. ๒๕๖๑ และ   
ให้ใช้ความต่อไปนี้แทน 

““กรรมการ” หมายความว่า กรรมการในคณะกรรมการ ในคณะกรรมการสอบสวน หรือ   
ในคณะกรรมการตรวจสอบ 

“เลขานุการ” หมายความว่า เลขานุการของคณะกรรมการ คณะกรรมการตรวจสอบ หรือ   
คณะอนุกรรมการ 

“ผู้ช่วยเลขานุการ” หมายความว่า ผู้ช่วยเลขานุการของคณะกรรมการ คณะกรรมการ   
ตรวจสอบ หรือคณะอนุกรรมการ”

ข้อ ๕ ให้ยกเลิกความในข้อ ๖ ของระเบียบ ก.บ.ศป. ว่าด้วยเบี้ยประชุมกรรมการและ   
อนุกรรมการ พ.ศ. ๒๕๖๑ และให้ใช้ความต่อไปนี้แทน 

“ข้อ ๖ ให้ประธานกรรมการในคณะกรรมการ ในคณะกรรมการสอบสวน และในคณะกรรมการ   
ตรวจสอบ กรรมการ ประธานอนุกรรมการในคณะอนุกรรมการ อนุกรรมการ เลขานุการ และ   
ผู้ช่วยเลขานุการ ได้รับเบี้ยประชุมตามหลักเกณฑ์และอัตราตามที่กําหนดไว้ในระเบียบนี้”

ข้อ ๖ ให้เพิ่มความต่อไปนี้เป็นข้อ ๘/๑ ของระเบียบ ก.บ.ศป. ว่าด้วยเบี้ยประชุม   
กรรมการและอนุกรรมการ พ.ศ. ๒๕๖๑ 

“ข้อ ๘/๑ ประธานกรรมการและกรรมการในคณะกรรมการตรวจสอบ ให้ได้รับเบี้ยประชุม   
เป็นรายเดือนตามอัตราการจ่ายในบัญชี ๒/๑ ท้ายระเบียบนี้”

ข้อ ๗ ให้ยกเลิกความในวรรคหนึ่งของข้อ ๑๐ ของระเบียบ ก.บ.ศป. ว่าด้วยเบี้ยประชุม   
กรรมการและอนุกรรมการ พ.ศ. ๒๕๖๑ ซึ่งแก้ไขเพิ่มเติมโดยระเบียบ ก.บ.ศป. ว่าด้วยเบี้ยประชุม   
กรรมการและอนุกรรมการ (ฉบับที่ ๒) พ.ศ. ๒๕๖๒ และให้ใช้ความต่อไปนี้แทน 

“ข้อ ๑๐ ประธานกรรมการและกรรมการอื่นนอกจากที่กําหนดไว้ตามข้อ ๗ ข้อ ๘ และ   
ข้อ ๘/๑ และประธานอนุกรรมการและอนุกรรมการ ให้ได้รับเบี้ยประชุมเป็นรายครั้งเฉพาะครั้ง   
ที่มาประชุมตามอัตราการจ่าย ดังต่อไปนี้

(๑) ประธานกรรมการและกรรมการในคณะกรรมการดําเนินการเลือกกรรมการตุลาการ   
ศาลปกครองผู้ทรงคุณวุฒิตามมาตรา ๓๖ วรรคสอง คณะกรรมการดําเนินการเลือกกรรมการบริหาร   
ศาลปกครองผู้ทรงคุณวุฒิที่เป็นตุลาการศาลปกครอง ตามมาตรา ๔๑/๕ คณะกรรมการดําเนินการ   
เลือกกรรมการบริหารศาลปกครองผู้ทรงคุณวุฒิที่เป็นข้าราชการฝ่ายศาลปกครอง ตามมาตรา ๔๑/๒   
วรรคหนึ่ง (๔) คณะกรรมการดําเนินการเลือกกรรมการข้าราชการฝ่ายศาลปกครองผู้ทรงคุณวุฒิ   
ที่เป็นตุลาการศาลปกครอง ตามมาตรา ๘๑/๓ (๑) ประกอบมาตรา ๔๑/๕ และคณะกรรมการ   
ดําเนินการเลือกกรรมการข้าราชการฝ่ายศาลปกครองผู้ทรงคุณวุฒิที่เป็นข้าราชการฝ่ายศาลปกครอง   
ตามมาตรา ๘๑/๓ (๒) ให้ได้รับเบี้ยประชุมตามอัตราการจ่ายในบัญชี ๓ ท้ายระเบียบนี้ 

(๒) ประธานกรรมการและกรรมการซึ่งได้รับแต่งตั้งโดยคณะกรรมการตุลาการศาลปกครอง   
คณะกรรมการบริหารศาลปกครอง หรือคณะกรรมการข้าราชการฝ่ายศาลปกครอง ให้ได้รับเบี้ยประชุม   
ตามอัตราการจ่ายในบัญชี ๓ ท้ายระเบียบนี้ 

(๓) ประธานกรรมการและกรรมการในคณะกรรมการสอบสวน ให้ได้รับเบี้ยประชุมตามอัตรา   
การจ่ายในบัญชี ๓ ท้ายระเบียบนี้ เว้นแต่ที่เป็นข้าราชการฝ่ายศาลปกครองหรือเป็นลูกจ้างของ   
สํานักงานศาลปกครองไม่มีสิทธิได้รับเบี้ยประชุมตามระเบียบนี้

(๔) ประธานอนุกรรมการและอนุกรรมการซึ่งได้รับแต่งตั้งโดยคณะกรรมการตุลาการ   
ศาลปกครอง คณะกรรมการบริหารศาลปกครอง หรือคณะกรรมการข้าราชการฝ่ายศาลปกครอง   
ให้ได้รับเบี้ยประชุมตามอัตราการจ่ายในบัญชี ๔ ท้ายระเบียบนี้”

ข้อ ๘ ให้เพิ่มบัญชี ๒/๑ ท้ายระเบียบนี้เป็นอัตราการจ่ายเบี้ยประชุมท้ายระเบียบ   
ก.บ.ศป. ว่าด้วยเบี้ยประชุมกรรมการและอนุกรรมการ พ.ศ. ๒๕๖๑

 ประกาศ ณ วันที่ ๑๓ เมษายน พ.ศ. ๒๕๖๓

 ปิยะ ปะตังทา

 ประธานศาลปกครองสูงสุด

 ประธานกรรมการบริหารศาลปกครอง

**อัตราการจ่ายเบี้ยประชุม**

**บัญชี ๒/๑**



|  |  |  |
| --- | --- | --- |
| **เบี้ยประชุมรายเดือน****(บาท : คน)** | **ประธานกรรมการ** | **กรรมการ** |
| **๕,๐๐๐** | **๔,๐๐๐** |

---------------------------------------------------

นางสาววิชิดา วิสมิตะนันท์/จัดทํา

นางวรรณพร สุฐาปัญณกุล /ตรวจ

นางสาวพิมพนัส สายสุด รกน. ผอ.กลุ่ม ขก.

วันที่ ๙ มิถุนายน ๒๕๖๓

1. ราชกิจจานุเบกษา เล่ม ๑๓๗/ตอนที่ ๓๒ ก/หน้า ๑๐/๗ พฤษภาคม ๒๕๖๓ [↑](#footnote-ref-1)